จ่ายเงินแล้วค่าเสียหายต้นไม้ 14 ต้น 1 แสน 7 หมื่น
จตุจักรเร่งขึ้นทะเบียนต้นไม้ก่อนให้อิตาเลียนไทยล้อมย้าย,เมื่อวันที่ 8 มี.ค. นายปกครอง พลเมือง ผอ.เขตจตุจักร กล่าวถึงกรณีที่สำนักงานเขตได้ส่งหนังสือถึงบริษัท อิตาเลียนไทย ดีเวล๊อปเมนท์ จำกัด (มหาชน) ให้ชำระค่าเสียหายจากการตัดต้นไม้ 14 ต้น บริเวณหน้ามหาวิทยาลัยเกษตรศาสตร์ โดยไม่ได้รับอนุญาตจากสำนักงานเขต จำนวน 170,000 บาท ภายใน 7 วัน ว่า วันนี้ (8 มี.ค.) ตัวแทนบริษัทได้เดินทางมาชำระค่าเสียหายในส่วนดังกล่าวแล้ว ส่วนต้นไม้ที่ถูกตัดทั้ง 14 ต้นนี้ เขตจะรอให้ต้นไม้ได้พัก ปรับตัวเพื่อรอการล้อมย้ายไปอนุบาลในที่เหมาะสมพร้อมกับต้นอื่นๆที่ทางบริษัทอิตาเลียนฯ ได้ขออนุญาตล้อมย้ายต้นไม้ออกจากพื้นที่ก่อสร้างสะพานข้ามแยกเกษตร,ผอ.เขตจตุจักรกล่าวว่า อย่างไรก็ตาม สำนักงานเขตจะเร่งลงพื้นที่สำรวจ ตรวจสอบต้นไม้ในพื้นที่ก่อสร้าง เพื่อขึ้นทะเบียน บันทึกข้อมูลต้นไม้ที่จำเป็นต้องล้อมย้าย ก่อนอนุญาตให้บริษัทอิตาเลียนฯดำเนินการล้อมย้ายต้นไม้ออกจากพื้นที่ให้เร็วที่สุด เพื่ออำนวยความสะดวกในการก่อสร้างสะพานข้ามแยกให้แล้วเสร็จตามกำหนด ซึ่งจะช่วยบรรเทาปัญหาการจราจรบริเวณถนนพหลโยธิน และพื้นที่ใกล้เคียง,ผู้สื่อข่าวรายงานว่า สำหรับจำนวนต้นไม้ที่ต้องถูกล้อมย้ายจากการก่อสร้างรถไฟฟ้าหลายโครงการในขณะนี้ ก่อนหน้านี้มีรายงานว่า กทม.เคยมีการประชุมหารือกับสำนักสิ่งแวดล้อม ผู้เชี่ยวชาญด้านต้นไม้ สำนักงานเขตในเส้นทาง และการรถไฟฟ้าขนส่งมวลชนแห่งประเทศไทย (รฟม.) ระบุว่า จากการสำรวจเบื้องต้น พบว่า มีต้นไม้กว่า 4,000 ต้น ในพื้นที่ 14 เขต ที่จะต้องล้อมย้ายออกจากเกาะกลางถนน เพื่อใช้พื้นที่สำหรับก่อสร้างรถไฟฟ้า 3 สาย ประกอบด้วย สายสีส้ม เหลือง และชมพู โดยมีหลักการว่า จะล้อมย้ายไปปลูกในสวนสาธารณะของ กทม.ทั้ง 35 แห่ง รวมทั้งแบ่งต้นไม้ส่วนหนึ่งไปปลูกตามริมถนนตัดใหม่ที่ยังไม่มีต้นไม้.
นายปกครอง พลเมือง ผอ.เขตจตุจักร กล่าวถึงกรณีที่สำนักงานเขตได้ส่งหนังสือถึงบริษัท อิตาเลียนไทย ดีเวล๊อปเมนท์ จำกัด (มหาชน) ให้ชำระค่าเสียหายจากการตัดต้นไม้ 14 ต้น
ตัดต้นไม้,อิตาเลียนไทย,มหาวิทยาลัยเกษตรศาสตร์,ปกครอง พลเมือง,ย้ายต้นไม้,ข่าวทั่วไป